Gogol Premier

Jacques Dezandre, dit Gogol Premier, nascut en 1957 a París, es un cantaire de punk rock francéshttps://www.leparisien.fr/paris-75/paris-le-chanteur-punk-gogol-premier-attaque-la-lutte-des-classes-29-07-2019-8125440.php. 

 Biografia 

Personatge culte dins las annadas 80, Gogol Premier es considerat coma un dels cantaires los mai emblematics del moviment punk en França, e es pr'amor d'aquò qu'es de còps emplegat per lo qualificar l'escais de Papunk (papa del punk).

Son primièr disc, Vite avant la saisie, es sortit en novembre de 1982. A per grop a n'aqueste moment La Horde (« Gogol Ier et La Horde »). Rapòrt a sa punk atituda, jòga a fons la carta de la provocacion e de l'autoderision, que siaga ambe los tèxtes de sas cançons (J'encule, Mort aux cons, Adolf mon amour, Maréchal nous revoilà, Anaïs anal), pel fait de montar sus l'empont vestit en curat o quitament en fasent mina per exemple de's voler presentar a l'eleccion presidenciala de la Republica francesahttps://www.youtube.com/watch?v=XEM4Mp0TiC8. 

Dins lo filme Tchao Pantin (sortit al mes de decembre de 1983), filme culte en França ambe Coluche e Richard Anconina), l'òm pòt veire a un moment dat Gogol Premier sus l'emponthttps://www.youtube.com/watch?v=52inj1MqQME. En seguida, a la mòrt accidentala del paure Coluche en 1986, Gogol Premier enregistra en omenatge punk lo tròç Mais qui va nous faire marrer.

Discografia
 1982: Vite avant la saisie 
 1983: Hencor’Pir’
 1984: Les Affres de l'angoisse
 1985: Pénétrez
 1986: Le retour de la Horde
 1987: Poète, Prophète, Barbare
 1989: Ennemi Public
 1992: Sous les pavés… Le feu
 1996: La planète des dingues
 2000: Électrochoc
 2003: Cyber G1
 2012: Kabaret Punk

Cançons mai conegudas
 J'encule (1982)
 Prière pour tous (1983)
 Mort aux cons (1983)
 Le Retour de Gogol et la Horde (1986)
 Voilà des paroles faciles à comprendre (1986)
 Je bois et je suis le Roi (1986)
 On se calme (1986)
 Mais qui va nous faire marrer (1986)
 J'encule - version symphonique (1986)

 Referéncias 

Categoria:Cantairas e cantaires punk
Categoria:Cantaire francés
Categoria:Cantaira e cantaire de rock francés
Categoria:Cantaira e cantaire dels ans 1980
Categoria:Cantaira e cantaire dels ans 1990